અને છેલ્લે જ્યારે પ્લેન લૅન્ડ થતું હોય ત્યારે લગભગ બધા જ પોતાની ધીરજ ગુમાવી દેતા હોય છે. ઍરહોસ્ટેસના ઈશારા કે સૂચનાને અવગણીને પ્લેન ઊભું રહે એ પહેલાં જ બધા ઊભા થઈ જાય છે, જાણે રાષ્ટ્રગીત ગવાતું હોય ! પછી તો ધક્કા-મુક્કીની હરીફાઈ ચાલુ થાય ત્યારે થોડી સેકન્ડ માટે શ્રીનાથજીમાં દર્શન કરવા જતી વખતે ખાધેલો કોણીનો માર પણ યાદ આવી જાય. પણ બધાં સહીસલામત બહાર નીકળીએ એટલે પૈસા વસૂલ.